CELEX: 22011D0130
Language: lt
Date: 1322784000000
Title: 2011 m. gruodžio 2 d. EEE jungtinio komiteto sprendimas Nr. 130/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

15.3.2012   
            
            
               LT
            
            
               Europos Sąjungos oficialusis leidinys
            
            
               L 76/14
            
         EEE JUNGTINIO KOMITETO SPRENDIMAS
   Nr. 130/2011
   2011 m. gruodžio 2 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2011 m. spalio 21 d. EEE jungtinio komiteto sprendimu Nr. 116/2011 (1);
            
         
               (2)
            
            
               į Susitarimą turėtų būti įtrauktas 2011 m. kovo 15 d. Komisijos reglamentas (ES) Nr. 253/2011, kuriuo iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XIII priedas (2);
            
         
               (3)
            
            
               į Susitarimą turi būti įtrauktas 2010 m. gegužės 21 d. Komisijos sprendimas 2010/296/ES dėl Biocidinių produktų registro sukūrimo (3),
            
         PRIĖMĖ ŠĮ SPRENDIMĄ:
   1 straipsnis
   Susitarimo II priedo XV skyrius iš dalies keičiamas taip:
   
               1.
            
            
               12zc punktas (Europos Parlamento ir Tarybos reglamentas (EB) Nr. 1907/2006) papildomas šia įtraukta:
               
                           „—
                        
                        
                           
                              32011 R 0253: 2011 m. kovo 15 d. Komisijos reglamentas (ES) Nr. 253/2011 (OL L 69, 2011 3 16, p. 7).“
                        
                     
         
               2.
            
            
               Po 12zy punkto (Komisijos sprendimas 2010/675/ES) įterpiamas šis punktas:
               
                           „12zz.
                        
                        
                           
                              32010 D 0296: 2010 m. gegužės 21 d. Komisijos sprendimas 2010/296/ES dėl Biocidinių produktų registro sukūrimo (OL L 126, 2010 5 22, p. 26).“
                        
                     
         2 straipsnis
   
      Europos Sąjungos oficialiojo leidinio EEE priede skelbtino Reglamento (ES) Nr. 253/2011 ir Sprendimo 2010/296/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2011 m. gruodžio 3 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. gruodžio 2 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 341, 2011 12 22, p. 80.
   
      (2)  OL L 69, 2011 3 16, p. 7.
   
      (3)  OL L 126, 2010 5 22, p. 26.
   
      (4)  Konstitucinių reikalavimų nenurodyta.